महतारी या माई कौनों बच्चा के जनम देवे वाली भा पाल-पोस के बड़ करे वाली औरत होले। ई कौनों जरूरी नइखे कि बच्चा ओह औरत के आपन खुद के जनमावल संतान होखे, हालाँकि आमतौर पर एह शब्द के इहे अरथ बूझल जाला। संदर्भ अनुसार, कौनों औरत संतान के जनम देवे के कारण, लालन-पालन करे के कारण या आधुनिक जमाना में संतान पैदा करे खातिर आपन अंडाणु दान करे के कारण या अइसने अउरी कौनों कारण से ओह संतान के महतारी हो सके ली।